Mutamba, muhumi, mushumwi, muzhinyu kana muzhumwi (n. Strychnos cocculoides) muti unowanikwa muZimbabwe unobereka muchero une deko gobvu rakakukuta. Hora kana kora (1. Nearly ripe damba). Mazhumu kana mazhumwi ndiwo matamba. Vamwe vanoti mavhuku N'ono (yellow damba fruit) idamba reyelo. Mudzi wemutamba unotapwa mushonga unorapa marwadza emudumbu, uye marwadzo epahuro. Pano panyorwa mazwi ari pedyo nezita iri kune mimwe mitauro yeAfrika, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Bemba vanoti ifisongole (n. damba fruit) kureva damba. Nsenga vanoti chizimbili kureva damba. Nambya vanoti ipwi (n. dark damba fruit) kureva damba rakasvipira. Mamwe mazwi: tambashoko (n. orange damba fruit). Oshiwambo vanoti omauni (n. dark damba fruit) kureva damba. IsiNdebele vanoti umkhemeswane kureva damba. Venda vanoti maramba kureva matamba. Moore vanoti katr-poondo (n. strychnos spinosa) kureva mutamba kana mun'ono. https://www.zimbabweflora.co.zw/speciesdata/species.php?species_id=144320